ร้านกาแฟร้านนี้เป็นร้านที่ตบแต่งสวยงามอีกร้านหนึ่ง ใช้ไม้ตบแต่งค่อนข้างเยอะ
เฟอร์นิเจอร์ก็เป็นไม้ทั้งหมด ร้านจะอยู่ใกล้ๆกับร้านหนังสือประนอม พระยาสัจจา
เป็นร้านกาแฟที่คนไม่พลุกพล่าน บรรยากาศค่อนข้างสงบ
เพราะเมนูไม่ค่อยหลากหลาย มีอาหารเช้านิดๆหน่อย กับเครื่องดื่มขายเท่านั้น
วันนี้ได้ลองชิมชามะนาว เมนูเดียว ไม่ค่อยอร่อยค่ะไม่หอมมะนาวเลย
เป็นเมนูง่ายๆ ที่ถ้าใส่ใจทำมันจะอร่อยได้ไม่ยาก 
แค่ใช้มะนาวสดชงกับชาก็อร่อยแล้ว ชามะนาวร้านนี้รสชาติเหมือนชาซองเนสทีค่ะ
อยากจะสั่งขนมมาทานเล่น แต่ไม่มีอะไรขายเลย ตู้เค้กว่างเปล่า
ถามเจ้าของร้านว่าร้านเพิ่งเปิดเหรอคะ ได้คำตอบว่าเปิดมาเกือบปีแล้ว
สรุป ใครชอบบรรยากาศสงบๆ นั่งทำงานไม่พลุกพล่าน แนะนำร้านนี้เลย ฟรีไวไฟ
แต่ถ้าตั้งใจจะมาหาอะไรจริงจังทาน ร้านนี้คงไม่ใช่คำตอบค่ะ